Mestské zastupiteľstvo v Košiciach uznesením č. 1016
prijatým na svojom XXX. rokovaní dňa 15.12.2009 v súlade s § 27 ods. 3 zákona č. 50/1976 Zb. v znení neskorších predpisov a § 6 zákona č. 369/1990 Zb. v znení neskorších predpisov a §6 ods. 2 písm. a) Štatútu mesta Košice ustanovuje: 
Čl. I
Všeobecne záväzné nariadenie mesta Košice č. 58, ktorým sa vyhlasuje záväzná časť Regulačného plánu IV. stavby Obytného súboru Košice – Ťahanovce, schválené Mestským zastupiteľstvom v Košiciach uznesením č. 587 dňa 22.2.2001 v znení zmien a doplnkov, schválených uznesením MZ č.172 zo dňa 28.6.2007, v znení zmien a doplnkov, sa dopĺňa nasledovne:
§ 1 ods. 2 sa vypúšťa
V § 2 písmeno (a) sa pred slová : "...ktoré sú nedeliteľnou súčasťou tohto nariadenia a tvoria prílohu č.1 tohto nariadenia" vkladajú slová: "a ich doplnkom podľa textovej a grafickej prílohy Zmien a doplnkov Územného plánu zóny IV. stavby Obytného súboru Košice – Ťahanovce (príloha č.1b tohto nariadenia)
V § 2 písmeno (b) sa pred slová : "...ktoré sú nedeliteľnou súčasťou tohto nariadenia a tvoria prílohu 2 tohto nariadenia" vkladajú slová: "a výkresu č.2b (návrh regulačného plánu) Zmien a doplnkov ÚPN Z IV. stavby Obytného súboru Košice – Ťahanovce (príloha č.2b tohto nariadenia)
V § 2 písmeno (c) sa pred slová: „.....ktoré sú nedeliteľnou súčasťou tohto nariadenia a tvoria prílohu 3 tohto nariadenia" vkladajú slová: "a výkresov č. 3b, (doprava),  č. 4b (kolektorové trasy a teplovod), 5b (elektrická energia a slaboprúd), 6b (plynovod), č. 7b (vodovod a kanalizácia) a 8b (návrh CO) a  Zmien a doplnkov Územného plánu zóny IV. stavby Obytného súboru Košice – Ťahanovce (príloha č.3b, 4b, 5b, 6b, 7b, 8b tohto nariadenia)
Čl. II
Tento doplnok nadobúda účinnosť 15. dňom od zverejnenia na úradnej tabuli.

	Ing. František Knapík                   	primátor mesta Košice

Zverejnené :   17.12.2009
Účinné:        01.01.2010